**Ortutay Elemér VI. Keresztény Tudományos Diákköri Konferencia**

*Felhívás*

A **Görögkör** –a II. Rákóczi Ferenc Kárpátaljai Magyar Főiskola Görögkatolikus meghirdeti az Ortutay Elemér VI. Keresztény Tudományos Diákköri Konferenciát. A konferencián ukrajnai és külföldi egyetemekés főiskolák BA, BSc, MA, MSc, SSc, PhD képzésében résztvevő magyar diákjai vehetnek részt.

**Célunk** a keresztény szellemiségű tudományosság szorgalmazása, a különböző szakterületek keresztény vonatkozásának a megtalálása, a történelmi egyházak örökségének és értékrendjének a tudományos kutatásokban való megjelenítése, keresztény értékrendet valló magyar diákok találkozási lehetőségének a megteremtése.

**A konferencia időpontja: 2019. február 21.**

**Jelentkezési határidő: 2019. február 1.**

**A pályamunkák beküldési határideje: 2019. február 10.**

Az KTDK e-mail címére a **rezümét a nevezéskor kell megküldeni**, a kitöltött nevezési lappal együtt.

A rezümé nyelve: magyar.

A rezümé mérete: minimum 1000 és legfeljebb 1500 karakter.

A munkákat a következő e-mail címre várjuk: **ortutayelemerktdk@gmail.com**

A pályamunka **PDF-formátumú** elektronikus változatának elküldésekor kérjük, hogy a leadott szöveg címlapján kizárólag a dolgozat címe szerepeljen. A Pdf-formátumú fájl neve a dolgozat témájára utaljon.

A pályamunkát nem kell előre papír alapon benyújtani. A megrendezésre kerülő konferencián az előadó hallgató kizárólag akkor vehet részt, ha a pályamunka 1 nyomtatott példányát a konferencia előtt átnyújtja a szekció titkárának a verseny helyszínén.

Az előadás PowerPoint vagy „Prezi” prezentációit a konferencia helyszínén, a konferencia megkezdése előtt kell feltölteni, valamint előre jelezni kell, ha ilyet szeretnének használni.

A konferenciára nevezett és elfogadott pályamunkákat – az előzetes írásbeli bírálatot követően – személyesen, szóban be kell mutatni. Az KTDK nyelve a magyar. A magyar anyanyelvű hallgatóknak idegen nyelvű pályamunka esetében is magyarul kell rezüméjüket benyújtaniuk, és előadásukat magyarul kell megtartaniuk. A bírálatok magyar nyelven készülnek.

**A pályamunka és az előadás értékelése.**

 A konferencián a bemutatásra kerülő pályamunkákat szakmai zsűri bírálja el. Nem lehet a zsűri tagja olyan személy, aki a konferencián előadóként szerepel, vagy az adott szekcióban témavezetőként érintett. Csak elsőkutatási eredményekkel lehet pályázni, tehát olyan munkával, amelyet eddig még nem publikáltak le, sem ezzel a címmel, tartalommal
sehol nem adtak elő. A pályamunka szerzői jogi szempontból bármikor ellenőrizhető. A szerzői jogokat bizonyítottan sértő pályamunkákat az KTDK kizárja a versenyből és egyidejűleg értesíti a nevező intézményét a szabálysértésről.

**A pályamunka összesített értékelésének, minősítésének elemei:**

- A külső bíráló értékelése, minősítése alapján a megszerezhető 100 pontból 40 pont szerezhető meg (írásbeli pályamunka).

- A szakmai zsűri értékelése alapján a megszerezhető 100 pontból maximum 60 pontot szerezhet meg a hallgató (szóbeli bemutatás).

Ezen feltételekről az előzetes opponenseket a szervezők kötelesek értesíteni a munka megküldésekor. Minden munkát egy opponens értékel.

A zsűritagok száma minden tagozatban minimum három fő szavazati jogú tag, illetve egy fő szavazati joggal nem rendelkező, az adminisztráció ellátásáért felelős titkár.

**Az előadások elbírálásának menete és a végső pontszám kiszámítása:**

A zsűri elnöke a szekcióülés elején ismerteti az előadások sorrendjét. A soron következő hallgató előadása után az esetlegesen jelen lévő opponensek kapnak lehetőséget az észrevételeikre és kérdéseikre. Ezt követően a zsűri és a jelenlévők megvitatják a dolgozatot, kérdéseket tesznek fel. A zsűri a szekció valamennyi előadását végighallgatja, és az egyes zsűritagok **önállóan** alakítják ki pontszámjavaslataikat a megadott szempontrendszer alapján. Az ülés befejezése után a zsűri zárt ülést tart. Az előadásokat időrendben haladva minősíti. Minden zsűritag által adott pontszám alapján átlagot kell kiszámítani. A pontozás befejeztével a titkár minden szerző esetében kiszámítja a dolgozatra és az előadásra kapott pontok összegét, és rangsorba állítja azokat. Pontegyenlőség esetén a zsűri szavazással, egyszerű többséggel dönt a sorrendről; szavazategyenlőség esetén az elnök szavazata dönt.

Az KTDK-n az írásbeli bírálatok és a szóbeli teljesítmény alapján minősített helyezések (I., II., III. helyezés) adható. Tagozatonként legfeljebb egy első helyezést lehet kiosztani, a minősített helyezések száma pedig **maximum a szekcióban bemutatott pályamunkák számának 50%-a lehet.**

A dolgozatok szóbeli bemutatásának időtartama 15 perc. A vita időtartama 5 perc.

**A feltöltendő pályamunkák formai követelményei**

Címlap: A feltöltött pályamunkán kizárólag a cím és a jelige szerepelhet, a fájl neve a dolgozat témájára utaljon. (Kérjük, hogy a pályamunkában ne szerepeljen köszönetnyilvánítás vagy bármilyen egyéb adat, ami a dolgozatot beazonosíthatóvá teheti.)

A dolgozatok terjedelme minimum 20.000, maximum 40.000 leütés (karakter szóközzel) lehet, amibe a (láb)jegyzetek, a tartalom- és irodalomjegyzék is beleszámít, a mellékletek viszont ezen kívül értendők. Formai követelmények: Times New Roman CE betűtípus, 12-es betűméret (jegyzetek Times 10-essel), szimpla sorköz. Margók: felső: 2 cm; alsó: 2 cm; bal: 3 cm; jobb: 2 cm. A dolgozat magyar vagy idegen nyelven adandó be, bekötve vagy egybefűzve.

**Szempontok a KTDK pályamű bírálatához**

**1. A dolgozat szerkesztése, stílusa** (max.8 pont)

|  |  |
| --- | --- |
| 0-2pont  | ha a kutató-fejlesztő tevékenységet bemutató dolgozat nehezen áttekinthető, gondatlanul szerkesztett munka, több formai hibával |
| 3-4pont  | ha a kutató-fejlesztő tevékenységet bemutató dolgozat nehézkes, körülményes, de gondosan kidolgozott |
| 5-6pont  | ha a kutató-fejlesztő tevékenységet bemutató dolgozat megfelelő stílusú és összeállítású, esetleg apróbb figyelmetlenségből eredő hibákkal |
| 7-8pont  | ha a kutató-fejlesztő tevékenységet bemutató dolgozat jól tagolt, gördülékeny stílusú, hibamentes munka |

**2. A téma irodalmában való jártasság, az irodalom felhasználása** (max.8 pont)

|  |  |
| --- | --- |
| 0-2pont  | ha a kutató-fejlesztő tevékenységet bemutató dolgozat csak tankönyvekre, kézikönyvekre és alapvető segédkönyvekre hivatkozik, vagy az irodalmi hivatkozások formálisak |
| 3-4pont  | ha a kutató-fejlesztő tevékenységet bemutató dolgozat a vonatkozó irodalmat nagyrészt tartalmazza, de nem dolgozza fel alaposan |
| 5-6pont  | ha a kutató-fejlesztő tevékenységet bemutató dolgozat az ismertebb hazai és külföldi irodalmat feldolgozza és értékeli |
| 7-8pont  | ha a kutató-fejlesztő tevékenységet bemutató dolgozat a téma hazai és külföldi irodalmát tanulmányozza és jól elemzi |

**3. A téma feldolgozási színvonala** (max.8 pont)

|  |  |
| --- | --- |
| 0-2pont  | ha a módszer kifogásolható, az adott körülmények között megfelelőbbet is választhatott volna a szerző |
| 3-4pont  | ha a módszer jól ismert, de alkalmazása komoly felkészültséget igényel |
| 5-6pont  | ha a módszer korszerű, megbízható, eredményes, publikálható munkát garantál |
| 7-8pont  | ha a módszert eredeti elgondolások alapján helyesen továbbfejleszti, esetleg a megoldáshoz új eszközt is készít |

**4. Az eredmények értékelése** (max.8 pont)

|  |  |
| --- | --- |
| 0-2pont  | ha a kutató-fejlesztő tevékenységet bemutató dolgozat csak a munka eredményeit közli, értékelés nélkül |
| 3-4pont  | ha a kutató-fejlesztő tevékenységet bemutató dolgozat az eredményeket értékeli, de az esetleg téves |
| 5-6pont  | ha a kutató-fejlesztő tevékenységet bemutató dolgozat a munka eredményeit értékeli, de ez nem teljes |
| 7-8pont  | ha az eredmények értékelése helyes, megalapozott |

**5. A pályamű korszerűsége, fontossága** (max.8 pont)

|  |  |
| --- | --- |
| 0-2 pont  | ha a kutató-fejlesztő tevékenységet bemutató dolgozatban közölt eredmények öncélúak, a problémafelvetés nem aktuális |
| 3-4 pont  | ha a kutató-fejlesztő tevékenységet bemutató dolgozatban közölt eredmények szakmai érdeklődésre számot tarthatnak |
| 5-6 pont  | ha a kutató-fejlesztő tevékenységet bemutató dolgozatban közölt eredmények nagyon újszerűek |
| 7-8 pont  | ha a kutató-fejlesztő tevékenységet bemutató dolgozatban közölt eredmények nagyban hozzájárulnak a tudományterület továbbfejlődéséhez, a pályamű szakmai közegben való bemutatásra alkalmas |

|  |
| --- |
| **A KTDK pályamű bemutatásának pontozási szempontjai** |

**1. Előadói stílus** (max12 pont)

|  |  |
| --- | --- |
| 0-3pont | ha az előadás rosszul szerkesztett és az előadó nem megfelelő stílusban, gyenge beszédtechnikával, vagy jegyzeteit felolvasva, az adott szakterület terminológiáját nem megfelelően alkalmazva, nehezen követhető formában tartja meg beszámolóját. |
| 4-7pont | ha az előadás megfelelően szerkesztett és az előadó többé-kevésbé megfelelő stílusban, megfelelő beszédtechnikával azonban kisebb hibákkal számol be eredményeiről. |
| 8-10pont | ha az előadás logikusan szerkesztett és az előadó stilisztikailag helyesen, az adott szakterület terminológiáját megfelelően alkalmazva számol be eredményeiről, azonban beszédtechnikai hiányosságok, nehezebben követhető előadási stílus írhatók a rovására. |
| 11-12pont | ha az előadás logikusan szerkesztett és az előadó stilisztikailag helyesen, jó beszédtechnikával, az adott szakterület terminológiáját megfelelően alkalmazza, könnyedén követhető és élvezetes formában számol be eredményeiről, a hallgatósággal jó kapcsolatot alakít ki. |

**2. Szemléltető eszközök használata, humán demonstráció**(max. 12 pont)

|  |  |
| --- | --- |
| 0-3pont | ha az előadó rosszul választja ki és használja a rendelkezésére álló szemléltető eszközöket, a szemléltetést didaktikailag nem megfelelő időpontban és módon építi be előadásába, az alkalmazott és használt médium (pld ábra) szakmailag és esztétikailag rosszul szerkesztet nehezen olvasható. |
| 4-7pont | ha az előadó elfogadhatóan választja ki és megfelelően használja a szemléltető eszközöket a szemléltetést didaktikailag megfelelő időpontban és módon építi be előadásába, azonban az alkalmazott és használatát médium (pl. ábra) szakmailag és esztétikailag rosszul szerkesztett, nehezen olvasható. |
| 8-10pont | ha az előadó helyesen választja ki és magabiztosan használja a rendelkezésére álló szemléltető eszközöket, a szemléltetést didaktikailag megfelelő időpontban és módon építi be előadásába, azonban az alkalmazott és használt médium (pl. ábra) szakmailag és esztétikailag kisebb hibákat tartalmaz |
| 11-12pont | ha az előadó helyesen választja ki és magabiztosan használja a rendelkezésére álló szemléltető eszközöket a szemléltetést didaktikailag a legmegfelelőbb időpontban és módon építi be előadásába, az alkalmazott és használt médium (pl ábra) szakmailag és esztétikailag jól szerkesztett, jól olvasható. |

**3. Eredmények bemutatása** (max.18 pont)

|  |  |
| --- | --- |
| 0-4pont | ha az előadó nem ismerteti a kutatás előzményeit, célkitűzéseit és annak fontosságát, az alkalmazott módszereket és a kutatási folyamatot nem eléggé körültekintően mutatja be; eredményeit nem értékeli ki. |
| 5-9pont | ha az előadó nem ismerteti a kutatás előzményeit, célkitűzéseit (esetleges hipotézisét) és annak fontosságát, az alkalmazott módszereket és a kutatási folyamatot megfelelően mutatja be; eredményeit elfogadható módon értékeli ki. |
| 10-14pont | ha az előadó pontosan, érthetően vázolja fel a kutatás előzményeit, célkitűzéseit (esetleges hipotézisét) és annak fontosságát, mutatja be az alkalmazott módszereket és a kutatási folyamatot; eredményeit helyesen értékeli ki, kitérve a kutatás közben felmerült problémákra is, van elképzelése a kutató-fejlesztő munkája távlatait illetően. |
| 15-18pont | ha az előadó pontosan, érthetően vázolja fel a kutatás előzményeit, célkitűzéseit (esetleges hipotézisét) és annak fontosságát; logikusan mutatja be az alkalmazott módszereket és a kutatási folyamatot eredményeit körültekintően értékeli ki, kitérve a kutatás közben felmerült problémája is, valamint helyesen értelmezi a kutató-fejlesztő munkája távlatait. |

**4. Vitakészség és szakmai kompetencia** (max.18 pont)

|  |  |
| --- | --- |
| 0-4pont | ha előadó válaszai szakmailag nem helyesek, összefüggéstelenek |
| 5-9pont | ha az eladó a válaszadásban bizonytalan, de válaszai szakmailag helyesek |
| 10-14pont | ha az előadó a kérdésekre meggyőzően, szakmailag helyesen válaszol, de a tudományterület összefüggéseit nem látja jól át. |
| 15-18pont | ha az előadó a kérdésekre magabiztosan válaszol, a tudományterület összefüggéseit jól átlátja. |